สวัสดีค่ะ รบกวนสอบถามหน่อยนะคะ พอดีดิฉันต้องการจะมีบุตรคนที่สอง แต่ก่อนเคยฉีดยาคุมแบบสามเดือนมาได้ 5-6 ปี หลังจากนั้นดิฉันได้เลิกฉีดไปประมาณ 7เดือนแล้วดิฉันได้กลับมาฉีดอีก 1 เข็มแบบสามเดือนครบกำหนดฉีดวันที่29สิงหาคมที่ผ่านมาค่ะ ในวันที่29 ส.ค.ดิฉันได้มีอะไรกันกับแฟน จากวันที่29จนถึงวันที่13 ก็มีอะไรกันนับได้ประมาณ4-5ครั้งได้ค่ะหมายถึงวันถัดวันนะคะ จนถึงวันนี้พอจะมีโอกาสมั้ยคะ ขอบค่ะ
สวัสดีค่ะ หากได้ฉีดยาคุมกำเนิดชนิดที่ฉีดทุก 3 เดือนไปแล้ว และกำหนดฉีดเข็มต่อไปคือวันที่ 29 ส.ค. แล้วไม่ได้ไปฉีด การมีเพศสัมพันธ์หลังจากนั้น ก็อาจมีโอกาสตั้งครรภ์ได้ แต่ค่อนข้างน้อยมาก เพราะโดยส่วนใหญ่แล้ว เมื่อหยุดฉีดยาคุมไปนาน 4-10 เดือน จึงจะมีโอกาสตั้งครรภ์ได้ค่ะ ดังนั้น หากต้องการที่จะตั้งครรภ์ ก็อาจต้องรอไปอีกซักระยะ แต่ก็ไม่สามารถบอกได้ว่าเมื่อไหร่ค่ะ หลังจากนี้ ก็ให้มีเพศสัมพันธ์เป็นประจำสม่ำเสมอไปเรื่อยๆ แต่ก็ไม่ควรมีเพศสัมพันธ์ถี่จนเกินไป เพราะอาจทำให้ปริมาณอสุจิที่หลั่งออกมาแต่ละครั้งมีปริมาณน้อย และทำให้โอกาสในการตั้งครรภ์ลดลงไปได้ค่ะ